
Farské oznamy
Dvadsiata ôsma nedeľa v Cezročnom období – rok A (11. 10. 2026)
	Pondelok
	
	18.00

	Utorok
	
	7.00

	Streda
	
	17.30

	Štvrtok
	Sv. Terézie od Ježiša, panny a učiteľky Cirkvi
	7.00

	Piatok
	Sv. Margity Márie Alacoque, panny
	17.00

	Sobota
	Sv. Ignáca Antiochijského, biskupa a mučeníka
	17.00 Oblazov

	Nedeľa
	Dvadsiata deviata nedeľa v Cezročnom období
	8.00 a 10.30



Vo štvrtok 15.10. o 18.30 pozývam všetkých, ktorí by chceli napomôcť životu v našej farnosti vykročiť a zažiť synodálnu Cirkev do pastoračného centra. Chceli by sme pomenovať pozitíva i negatíva nášho farského života a skúsiť vytvoriť spoločne zdieľanú víziu. Budem rád, keď si tie pozitíva i negatíva i doma pripravíte, chcem vás povzbudiť, aby ste sa nebáli, to nebude skúška, ale spoločné hľadanie v Duchu Svätom. Takže otázky by zneli: 1) Ako vnímaš našu farnosť? Pomenuj jej pozitíva i negatíva. Čo by do nej mohlo vniesť viac Božieho života a napomohlo šíreniu evanjelia?
V stredu po večernej sv. omši vás srdečne pozývam na Nikodémovu noc, kde by sme sa v adorácii pred Pánom mohli napr. modliť za vedenie Duchom Svätým nášho prvého synodálneho stretnutia. Ukončíme o 21.00. Je to i priestor na rozhovor alebo sv. spoveď.
V prvonedeľnej zbierke ste darovali 1034 eur. Nech Pán odmení vašu štedrosť. Na budúcu nedeľu budeme sláviť Misijnú nedeľu a budeme mať zbierku na misie. Podporíme chudobných v krajine Burundi.
Od 19.10. začneme prerábku v Oblazove.
Komisia pre mládež Žilinskej diecézy otvára nový ročník diecéznej animátorskej školy - od januára 2027 – kurz pre mladých od 16 do 30 rokov, ktorý ponúka duchovnú a osobnostnú formáciu. Prihlásiť sa môžete do 22. novembra 2026 resp. do naplnenia kapacity cez stránku www.mladez.dcza.sk. Kapacita je obmedzená, preto neváhajte. Tešíme sa na vás!
Pozývame vás na Godzone tour 2026, ktoré sa uskutoční 21. októbra o 18:00 na Zimnom štadióne v Žiline. Vstup je zadarmo. Býva to vynikajúca evanjelizačná akcia. Zaregistrujte sa radšej predtým. Vzadu na stolíku si môžete zobrať alebo kúpiť časopisy Naša Žilinská diecéza, Ostaňte v láske a Svetové misie.
[bookmark: _GoBack]Ďakujem za vaše modlitby a obety, upratovanie, kvetinovú výzdobu, finančnú podporu našej farnosti. Na budúci týždeň prosím o upratovanie skupinu č. 14. Chcem vás poprosiť, žeby sme si v našich rodinách našli v tomto mesiaci čas pomodliť sa spoločne jeden desiatok sv. ruženca. Prajem vám požehnanú nedeľu a prosím, aby ste sa pri spoločnom obede ako rodinka spolu pomodlili a vzájomne si požehnali. 
Pozývam vás na tretí kurz Alfy pre dospelých. Prvé stretnutie bude v pondelok 9.11. o 18.30 v pastoračnom centre. Je to séria 16 stretnutí o viere a jej základoch, o poznaní Ježiša novým, zaujímavým interaktívnym spôsobom. Mohla by slúžiť aj ako príprava na birmovku pre dospelých, keby ju chcel niekto prijať. Ľudia, ktorí ju absolvovali, boli posilnení vo viere a prosím, aby o tom vydali svedectvo. Budem rád, keď dáte Ježišovi novú šancu. Prosím, aby ste sa prihlásili v sakristii.



V misijnej škole Vendelína Javorku / Október 2026
Povolanie misionárov
„Staň sa misionárom tam, kde si.“ Toto motto Roku Vendelína Javorku nás sprevádza celým cyklom. Ako sa však človek misionárom skutočne stáva? Vedú k tomu tri kroky: vyvolenie, spoločenstvo a zasvätenie.
Vyvolenie: Otázka ochoty učiť sa
Ježiš si svojich misionárov vyberá osobne. Peter, Ján, Jakub či Ondrej – každý z nich bol iný, mal odlišné postavenie i povahu. Spájala ich však  ochota učiť sa. Ježiš sa nepýta, či sme už teraz dokonalí alebo schopní veľkých rečí. Pýta sa nás: 
„Si ochotný učiť sa byť misionárom tam, kde práve žiješ?“
Spoločenstvo: Myslíme v množnom čísle
Učeníci, ktorí odpovedali na Ježišovo pozvanie, tvorili spoločenstvo. Kresťania vždy myslia v množnom čísle – v množnom čísle sa modlíme „Otče náš“ a v množnom čísle sme na záver svätej omše vysielaní: „Choďte a ohlasujte Pánovo evanjelium.“ Misia nie je súťaž jednotlivcov, ale kráčanie spolu s bratmi a sestrami. A tak si môžeme opäť predstaviť Ježiša, ktorý sa dnes pýta: Si ochotný stať sa misionárom tam, kde si, spolu s inými misionármi? 
Zasvätenie: Kristus kvalifikuje povolaných
Možno máte v hlave veľa výhrad a pochybností. Ježiš má však moc nad každým naším „ale“. To, že sa staneme misionármi, nie je len výsledkom nášho úsilia, ale ovocím jeho spojenia s Kristovou milosťou. Platí stará pravda: „Ježiš nepovoláva kvalifikovaných, ale kvalifikuje povolaných.“
Výzva na tento mesiac: V októbri sa sústredíme na našu vnútornú pripravenosť prijať toto volanie:
1. Nájdite si čas pred Bohom a povedzte mu: „Pane, tu som, som ochotný učiť sa od teba misijnému povolaniu.“
2. Povedzte o tomto svojom rozhodnutí niekomu ďalšiemu z farnosti. Je dôležité vedieť o sebe navzájom a podporovať sa.
3. Každé ráno začnite krátkym vzdychnutím pátra Javorku: „Gospodi, pomiluj (Pane, zmiluj sa), do tvojich rúk porúčam svoj dnešný deň.“ Odovzdajte mu obavy, ktoré vám bránia svedčiť tam, kde ste.
Misia sa začína tým, že všetky naše „neviem“, „bojím sa“ a „ale“ odovzdáme Kristovi.
Celú katechézu nájdete v aktuálnom vydaní časopisu Naša Žilinská diecéza a na stránke vendelinjavorka.sk. Ak sa vám katechéza páči, pomôžte nám urobiť ďalší krok a podporte KROK – Pastoračný fond Žilinskej diecézy na mojkrok.dcza.sk.

